ഞാന് പാകിസ്ഥാനിലേക്ക് പോകുന്നു, ആരാണ് ഒപ്പം വരുന്നത്?പാക് ക്രിക്കറ്റിന് പിന്തുണയുമായി ക്രിസ് ഗെയ്ല് ഇസ്ളാമാബാദ്: സുരക്ഷാ ഭീഷണിയുളളതിനാല് പാകിസ്ഥാനും ന്യൂസിലാന്റും തമ്മിലുളള ക്രിക്കറ്റ് പരമ്ബര പെട്ടെന്ന് ഉപേക്ഷിച്ച് തിരികെ മടങ്ങിയ ന്യൂസിലാന്റ് ടീമിന്റെ നടപടി പാകിസ്ഥാനിലെ ക്രിക്കറ്റ് ആരാധകരില് വലിയ അമ്ബരപ്പും അമര്ഷവുമുണ്ടാക്കിയിരുന്നു. സംഭവത്തില് ന്യൂസിലാന്റ് ക്രിക്കറ്റ് ബോര്ഡിനെ കുറ്റപ്പെടുത്തി പാക് ക്രിക്കറ്റ്ബോര്ഡ് പ്രസ്താവനയും പുറത്തുവന്നിരുന്നു. പാക് നായകന് ബാബര് അസം, മുന് താരങ്ങളായ റമീസ് രാജ, ശൊയൈബ് അക്തര് മുതലായവരും ശക്തമായി ഇതിനെതിരെ പ്രതികരിച്ചു. ഇപ്പോഴിതാ അവര്ക്ക് പിന്തുണയുമായി വെസ്റ്റിന്ഡീസ് താരം ക്രിസ് ഗെയിലും. പാകിസ്ഥാനിലെ സുരക്ഷയെ സൂചിപ്പിക്കുന്നതിനായി എഴുതിയ ട്വീറ്റില് ഒരു ദിവസത്തിനകം താന് പാകിസ്ഥാനിലെത്തുമെന്നും ഒപ്പം ചേരേണ്ടവര്ക്ക് തനിക്കൊപ്പം വരാമെന്നും ട്വിറ്ററില് ഗെയില് കുറിച്ചു. എന്നാല് അങ്ങനെ ഗെയിലിന് പെട്ടെന്ന് പാകിസ്ഥാനില് എത്താനാവില്ലെന്നാണ് സൂചന. കാരണം യുഎഇയില് ഐപിഎല്ലില് പഞ്ചാബ് കിംഗ്സിന്റെ ക്യാമ്ബിലാണ് താരം ഇപ്പോള്. ഇന്ന് പുനരാരംഭിക്കുന്ന ഐപിഎല് പരമ്ബരയില് ടീമിന് വിജയം കരസ്ഥമാക്കാന് ഗെയില് അത്യാവശ്യമാണ്. കൊവിഡ് മൂലം തടസപ്പെട്ട ഐപിഎല് 2021 സീസണിലെ ആദ്യ എട്ട് മത്സരങ്ങളില് 178 റണ്സാണ് ഗെയില് നേടിയത്. ഉയര്ന്ന സ്കോര് 46ഉം. ചൊവ്വാഴ്ച സഞ്ജു സാംസണ് നയിക്കുന്ന രാജസ്ഥാന് റോയല്സിനെരായാണ് പഞ്ചാബ് കിംഗ്സിന്റെ മത്സരം. പാകിസ്ഥാന്ന്യൂസിലാന്റ് ക്രിക്കറ്റ് പരമ്ബരയില് റാവല്പിണ്ടിയില് നടക്കേണ്ടിയിരുന്ന ആദ്യ ഏകദിനത്തില് ടോസിന് ശേഷവും റൂമില് തുടര്ന്ന ന്യൂസിലാന്റ് ക്രിക്കറ്റ് ടീം സുരക്ഷാ കാരണത്താല് മടങ്ങുകയാണെന്ന് വാര്ത്താകുറിപ്പ് പുറത്തിറക്കി ഉടനെ തിരികെ മടങ്ങുകയായിരുന്നു. മതിയായ സുരക്ഷ ഏര്പ്പെടുത്തിയെന്ന് പാക് പ്രധാനമന്ത്രി ഇമ്രാന് ഖാന് ന്യൂസിലാന്റ് പ്രധാനമന്ത്രി ജെസീന്ത ആര്ഡനെ അറിയിച്ചെങ്കിലും പരമ്ബര ഉപേക്ഷിക്കുകയായിരുന്നു.